2.2.ag.l
.@.12.g

དྲག་ཏུ་ལྡིང་བའི་ཡིག་འབྲུ་འདི་དག
རྗེས་དྲན་མེ་ཏོག་དཀར་བོའི་ཕྲེང་བ།
-ཨ་ཁུ་ཡི་དམ་ཚེ་རིང་མཆོག་སྐུ་མྱ་ངན་ལས་འདས་པར།
དོ་ནུབ་མཐོངས་ཀྱི་ཨ་སྔོན་མཁའ་རུ་ངོ་མཚར་སྐར་མདའ་ཁེར་རྐྱང་ཞིག།
མི་རྟག་སྒྱུ་མའི་འཕྲུལ་གྱིས་དྲངས་ནས་བྲེལ་བྲེལ་ནུབ་རིའི་ཕག་ཏུ་ལྷུང་།།
མ་རུང་གཟའ་ཡི་ཟས་སུ་གྱུར་པའི་དཀར་གསལ་དུང་ཟླའི་ཞལ་དཀྱིལ་
འཁོར༎
སྐྱོམས།།
དྲན་པའི་གདུང་སེམས་དྲག་ཏུ་འཕྱུར་བས་ཡིད་ཀྱི་མཚོ་མོར་རླབས་ཕྲེང་་་་་
ལྷག་བསམ་པད་མོའི་དྲི་བསུང་འཐུལ་བའི་གཤིས་བཟང་གསེར་གྱི་རི་ལྟར་
བརྟན༎
བྱམས་བརྩེའི་ཉི་འོད་རྣམ་པར་འགྱེད་པའི་ཐུགས་དགོངས་ཟབ་མོ་མཚོ་་་་་་་
ལྟར་ཡངས༎
118

དེང་རབས་བོད་ཀྱི་སྙན་ངག་དཔེ་ཚོགས།
སྤོབས་པ་གཙང་ཆེན་དྲག་ཏུ་འབབ་པ་ཉམས་མེད་སྲེག་བྱེད་མེ་ལྟར་
འབར།།
ལ་རྒྱའི་དར་ཆ་དགུང་དུ་སྒྲེང་མཁས་དཔའ་བོའི་མཛངས་ཡོན་གཡུལ་ན་་་
ངོམས༎
ཨེ་མ་སྙན་པའི་ངག་གི་རྒྱལ་སྲས་ཁྱེད་རང་ད་ལྟ་གང་དུ་བཞུད།།
ཞི་གནས་ཡངས་པོའི་སྐྱེད་མོས་ཚལ་དུ་ཏིང་འཛིན་གཉིད་ལ་ཞུགས་པ་
འམ།
སྟོང་གསུམ་ཁམས་ཀྱི་མཛེས་པའི་ཡུལ་ལ་ལྟ་སྐོར་ལྗོངས་རྒྱུར་ཕེབས་པ་
ཡིན།།
བདེ་མྱུར་རིག་པའི་གཤོག་རྩལ་ངོམས་ཞོར་གངས་ལྗོངས་ཡུལ་ལ་ཕྱིར་
ཕེབས་ཤོག།
《ཟླ་ཟེར》204,3
119

དྲག་ཏུ་ལྡིང་བའི་ཡིག་འབྲུ་འདི་དག
ན་ཟུག་དེ།
ཁྱོད་ནི་བདེ་སྐྱིད་ཀྱིས་འབབ་པའི་ཆུ་བོ་དེ་རེད།
བཀླག་ཏུ་མེད་པའི་གཏམ་རྒྱུད་དེ་རེད།
སྐད་ཅིག་མར་བཟོས་པའི་རྟག་བརྟན་གྱི་རྨ་ཁ་དེ་རེད།
ལྐོག་གྱུར་དང་བསླུ་བྲིད་ཀྱི་ན་ཟུག་དེ་རེད།
ན་ཟུག་དེ་ཚ་རླབས་ཆེན་པོ་ཞིག་གི་གཡོ་སྐྱོམས་རེད།
ཁྲག་རྒྱུན་ནང་བར་མེད་དུ་སྨིན་པའི་འཕག་འཚག་རེད།
མཛེས་སྡུག་གི་ཡང་རྩེ་ཞིག་གི་བཙན་འཛུལ་རེད།
ལང་ཚོ་བཞད་ཅིང་བརྩེ་གདུང་རྙིད་པའི་གོ་རིམ་རེད།
ན་ཟུག་དེའི་ཚ་རླབས་བྱང་ཁོག་ལ་འཁྱམས་དུས།
རྣམ་ཤེས་དང་ཡིད་སེམས་ལོང་བར་འགྱུར།
སྟོང་བསམ་དང་རོལ་རྩེད་ཀྱི་ཁྲོད་ནས།
སེམས་ཀྱི་ཁང་ཁྱིམ་ཡང་ཡང་འགྱེལ།
120

དེང་རབས་བོད་ཀྱི་སྙན་ངག་དཔེ་ཚོགས།
ན་ཟུག་དེ་འཇིག་རྟེན་ལ་ཁ་དོག་ཉམས་པའི་ཞེད་སྣང་ཞིག
ན་ཟུག་དེ་དབུགས་རྒྱུ་ལ་དལ་བྲེལ་འཆོར་བའི་དཀའ་ཚེགས་ཤིག
ན་ཟུག་དེ་ཚེ་སྲོག་ལ་འཇིགས་ཉེན་སྟེར་བའི་ལག་དམར་ཞིག
ན་ཟུག་དེ་སྨྲ་བརྗོད་ལས་འདས་པའི་མནར་གཅོད་ཅིག
ན་ཟུག་དེ་མིག་ཟུང་ལས་བརྡོལ་ཞིང་རུས་རྐང་ལ་ཟུག
ན་ཟུག་དེ་ཁྲག་རྩ་ལ་འཁྱམས་ཤིང་ཚེ་སྲོག་ཏུ་བཞུར།
ན་ཟུག་དེ་མི་ཚེ་གང་བོའི་ཐོབ་ཤོར་གྱི་དཔང་བོ་ཡིན།
《ཟླ་ཟེར》2003.1
121

དྲག་ཏུ་ལྡིང་བའི་ཡིག་འབྲུ་འདི་དག
ན་ནིང་གི་དེ་རིང་ལའང་།
མེ་འཁོར་ནང་དུ་བུད་རྗེས་ཁ་ལ་ཉན་པའི་བྱིས་པ་ཞིག་དང་འདྲ་བར།
ང་རང་སྒེའུ་ཁུང་གི་ངོགས་སུ་ཁུ་སུམ་མེར་བསྡད་དེ་ཕྱི་རོལ་ལ་ལྟ་ཚེ།
ཆར་བ་དང་འདུ་འཛིའི་ཁྲོད་ན་གདུགས་རྣམས་ཡོམ་ཡོམ་འགུལ།
ཆར་གདུགས་རེ་རེའི་འོག་ལ་ཁ་དོག་མི་འདྲ་བའི་སེམས་པ་རེ་རེ་ཡོད།
སྐབས་དེར་ངས་གློ་བུར་དུ་ཁྱོད་རང་དྲན་བྱུང་།
ན་ནིང་གི་དེ་རིང་གི་ཉིན་མོ་འདི་དང་འདྲ་བར།
རྒྱང་རིང་བའི་གྲོང་ཁྱེར་ཞིག་ན།
མེ་འཁོར་ས་ཚིགས་ཤིག་ན།
དཔྱིད་ཆར་ཟམ་ཟིམ་གྱི་ཁྲོད་ན།
གྱེས་གདུང་གིས་དེ་རིང་དང་འདྲ་བར།
122

དེང་རབས་བོད་ཀྱི་སྙན་ངག་དཔེ་ཚོགས།
ཁྱོད་དང་ངའི་སེམས་པ་བཤེར་གྱིན་འདུག
གང་ནས་ལྷུང་བ་མ་ཚོར་བའི་ཟིལ་ཆར་ཐར་ཐོར་ཞིག
བདག་གི་རྫི་མའི་ཁར་དལ་འཇགས་སེ་བབས།
ང་རང་སྔར་བཞིན་སྒེའུ་ཁུང་གི་ངོགས་སུ་ཁུ་སིམ་མེར།
གཏན་ནས་ཕེབས་ཡོང་མི་སྲིད་པའི།
སྐྱེལ་མ་བྱེད་མཁན་དེ་ལ་སྒུག་འདུག
123

དྲག་ཏུ་ལྡིང་བའི་ཡིག་འབྲུ་འདི་དག
གངས་རི• ལས་དབང• འབྲོག་མོ།
གངས་དཀར་གྱི་ཕོ་བྲང་།
སེམས་ཁོང་གི་ལྷ་ཡུལ།
ལྷུང་ལྷུང་འབབ་པའི་རྫ་ཆུ་ནི།
ལྗོངས་འདིར་བཅིངས་པའི་བརྩེ་བ་ཡིན།
གངས་རི་མཐོན་པོའི་ཡང་རྩེ་དང་།
རྫ་ཆུ་བསིལ་མའི་འགྲམ་ངོགས་ན།
ངའི་ཆུང་འདྲིས་རྩེད་རོགས་ཏེ།
གངས་ལྷ་བུ་མོའི་ཞབས་རྗེས་ཡོད།
སྤྲིན་དཀར་བཞུད་སོང་།
གངས་རི་དང་སྤང་ཐང་ནས་བཞུད་སོང་།
སྦྲང་ཆར་དང་མེ་ཏོག་ལས་བཞུད་སོང་།
124

དེང་རབས་བོད་ཀྱི་སྙན་ངག་དཔེ་ཚོགས།
སྤྲིན་དཀར་ལེབ་མོའི་ལག་བརྡ་ཡིས།
ངའི་ལས་དབང་གི་ཁ་ཕྱོགས་གཞན་དུ་བསྒྱུར།
གངས་རིའི་ཕོ་བྲང་དང་ཆུང་འདྲིས་མེ་ཏོག་བསྐྱུར་ཏེ།
ང་རང་ཡུལ་འདི་ནས་ལམ་ལ་ཆས་འགྲོ
རྙེད་དཀའ་བའི་རྨི་ལམ་ཞིག་གི་བསླུ་བྲིད་ཀྱིས།
ང་ཡུལ་འདི་ནས་ཡང་ཡང་ལམ་ལ་ཆས་དགོས།
གངས་རིའི་ཕོ་བྲང་དུ་བཞུགས་ཡུན་རིང་དྲག་པའི།
ངའི་སྙིང་སྡུག་མའི་འབྱུང་འགྱུར་འཚོལ་ཆེད།
ངས་ཅིས་ཀྱང་ཞེན་ཆགས་དང་དྲན་གདུང་སྟོར་དགོས།
མེ་ཏོག་གི་འཇམ་ཤ་དང་ཕ་ཡུལ་གྱི་དྭངས་གཙང་ཁྱེར་ཏེ།
ཆུ་ཕྲན་གྱི་ཁ་ན་དུས་རབས་ཀྱི་གླུ་སྒྲ་འཕྱོ་བ་ཁྱེར་ཏེ།
སྲིང་ཆུང་མའི་འབྱུང་འགྱུར་འཚོལ་སྙེག་བྱེད་པར་ཆས།
ང་དང་བར་ཐག་ཇེ་རིང་ཡིན་པའི་ཕ་གའི་སྦྲ་ནག་ཏུ།
ཨ་མས་ཤུག་དམར་གྱི་བཞོ་ཟེའུ་ལ་ཕྱག་སོར་བསྒྲེས་ཏེ།
ལྷག་བསམ་གྱི་འོ་མའི་མཆོད་ཁ་ལན་གསུམ་འཕངས་པ།
125

དྲག་ཏུ་ལྡིང་བའི་ཡིག་འབྲུ་འདི་དག
ངའི་བགྲོད་ལམ་ལ་འཐེན་པའི་ཤིག་ཚིག་དཀར་བོ་
་བོ་ཡིན།
མཁའ་མཐའ་ནས་སྐྱ་རེངས་དང་བོའི་ཁ་བཏགས་ཞིག་དུས།
ཡུལ་གྲུ་འདིའི་འཇིག་རྟེན་ད་དུང་གཉིད་དུ་ཡུར་འདུག
ལོ་ན་ཕྲ་བའི་སྲིང་ཆུང་ཚོས་འོ་ཟེའུའི་ལྗིད་ཚད་མི་ཐེག་ཀྱང་།
རྩྭ་མགོའི་ཟིལ་བ་རེ་རེ་རྐང་རྗེན་ལ་གཏོར་ཅིང་།
ལང་ཚོའི་འདབ་མ་རེ་རེ་ལྕི་འདམ་ལ་འདྲུད་ཞོར།
ཤུག་དམར་བཞོ་ཟེའུ་དང་དངུལ་དཀར་བཞོ་ལུང་གི་བརྩེ་བ།
མི་རབས་ནས་མི་རབས་ལ་བརྒྱུད་འོངས་པའི་སྦྲེལ་ཐག་ཡིན།
།་ལང་ཚོའི་བཀྲག་མདངས་རེ་རེ།
མཚར་སྡུག་གི་ལང་ཚོའི་བ
འོད་འཚེར་བའི་མུ་ཏིག་རྡོག་པོ་རེ་རེ་བཞིན།
ཕ་ཡུལ་གྱི་དུས་བཞིའི་འགྱུར་ལྡོག་དང་།
ཁ་ཆར་བུ་ཡུག་གི་ཁྲོད་ན་ལྷད་མེད་ངང་འབུས།
《སྦྲང་ཆར》1996.1
126

དེང་རབས་བོད་ཀྱི་སྙན་ངག་དཔེ་ཚོགས།
ང༌། རང་ཉིད་ཀྱི་དར་ཆ་ཡིན།
ཟླ་འོད་མེད་པའི་མཚན་མོ་རེ་རེར།
ང་ཚོ་ཐུན་མོང་གིས་གསོས་པའི།
མེ་ཕུང་དམར་བོའི་ངོགས་སུ་འཛོམས་དུས།
ལྗིད་ཏིག་ཏིག་གི་བརྗོད་བྱ་དེ་དྲག་ཏུ་འབར།
མདང་དགོང་ཡང་ཟླ་འོད་མེད་པའི་མཚན་མོ་ཞིག་རེད།
ཕྱི་རོལ་ན་འཁྱག་གྲང་ཤིན་ཏུ་རྣོ།
དགུན་ནམ་རིང་མོ་འདི་ལ་སུ་ཡང་གཉིད་ཁུགས་མི་སྲིད།
མདང་དགོང༌། ཟླ་འོད་མེད་པའི་མཚན་མོ་དེར།
ང་དང་མེ་ཏོག་མང་པོ་སེམས་མཐུན་ངང་ལྷན་དུ་བཞུར།
གོམ་སྟབས་ཡང་ཞིང་འཇམ་པའི་ངང་ནས།
ཡུར་ཟིན་པའི་འཇིག་རྟེན་འདི་མ་དཀྲོགས་པར།
སྨིན་ལ་མ་རྙིད་པའི་གང་བུ་རེ་རེ་ལས།
ཞེ་མཐུན་པའི་གཏམ་གླེང་མང་བོ་ལྷུག་པོར་གྲོལ།
མེ་ཏོག་སེར་ཆེན་གྱིས་ངའི་རྣ་བར་ཤུབ་ཤུབ་ཏུ།
127

དྲག་ཏུ་ལྡིང་བའི་ཡིག་འབྲུ་འདི་དག
བུ་མོ། ལྷུང་ལྷུང་བཞུར་དང་།
རྒྱང་རིང་དེ་རྒྱང་མི་རིང་། ཟེར།
ལུག་རུ་དམར་བོ་ཞིག་གི་འཛུམ་མདངས་ཀྱིས།
ངའི་ལན་བུ་རེ་རེའི་སྣེ་མོ་འོད་ཟེར་གྱིས་བརྒྱན།
ཨ་ཀྲོང་དཀར་བོས།
/FD
ཀྱེ།
ནམ་ཡང་སྐྱོ་བ་དག་མ་སྟོར།
དེ་ནི་ཁྱོད་ཀྱི་ལམ་བྲོ་ཡིན། ཟེར།
སྤང་རྒྱན་སྔོན་མོའི་ཚོམ་བུ་ལས།
ང་ཡུན་རིང་ལ་བཞུད་པར་སྟ་གོན་བྱས།
ཟླ་འོད་མེད་པའི་མཚན་མོ་དེར།
འུར་ཟིང་གིས་གཤེར་བའི་གྲོང་ཁྱེར་འདི་ནས།
སེམས་མཐུན་པའི་མེ་ཏོག་ཚོས་སྒྲིག་པའི་ལམ་བྲོ་ཁྱེར་ཏེ།
ཐུན་མིན་གྱི་ཁ་དོག་བཞི་བོའི་འོད་ཟེར་ལ་བརྟེན་པས།
ངས་སླར་ཡང་རང་ཉིད་ཀྱི་པགས་སློག་སྐྱ་བོའི་དྲོད་ཁོལ་རྙེད་
བྱུང་།
60】
《གངས་རྒྱན་མེ་ཏོག》2(0()4.3
128

དེང་རབས་བོད་ཀྱི་སྙན་ངག་དཔེ་ཚོགས།
ཅིའི་ཕྱིར།
ཁྱོད་ཀྱིས་བསམ་ན་འཇིག་རྟེན་འདིར། ང་ལ་ཅི་ཡང་ཐོབ་
མེད།
ངས་རང་ཉིད་ཀྱི་བསམ་བློ་བདག་འཛིན་ཐུབ་ཡོད།
རང་ཚུགས་དང་སྤོབས་སེམས་བདག་འཛིན་ཐུབ་ཡོད།
ངས་རང་གི་བླ་སྲོག་ལ་ཚ་འདྲི་ཡང་ཡང་བྱས་ཚེ།
འཇིག་རྟེན་འདིར། རང་ཉིད་ཕྱུག་པོ་ཡིན་པའི་ངེས་ཤེས་རྙེད་
13
ཡོད།
ངས་ཅིའི་ཕྱིར་མགོ་འཕངས་དགུང་ལ་བཏེགས་ཏེ་སྣང་བ་གླུ་རུ་
གྱེར་མི་ཆོག
ངས་ཅིའི་ཕྱིར་བྲན་མོའི་གཤིས་ཀ་གཏོར་ཏེ་རང་དབང་གི་ཉི་
འོད་སྙེག་མི་ཆོག
129

དྲག་ཏུ་ལྡིང་བའི་ཡིག་འབྲུ་འདི་དག
ང་ལའང་དྲག་ཏུ་ལྡིང་བའི་སྙིང་ཡོད།
སྟོབས་ཀྱིས་རྒྱུ་བའི་ཁྲག་ཡོད།
ཅིའི་ཕྱིར།
ངའི་བརྗོད་འདོད་ཀྱི་སྨྲ་བ་འགག་དགོས།
ངའི་བསམ་གཞིགས་ཀྱི་སྒོ་མོ་གཏན་དགོས།
ངའི་སྤོབས་སེམས་ཀྱི་རྩེ་མོ་གཏུབ་དགོས།
འཇིག་རྟེན་འདི་ཐུན་མོང་གིས་བསྐྲུན་པ་ཡིན།
ཐུན་མོང་གི་འཇིག་རྟེན་འདི་རུ།
ཟླ་བའི་འཁོར་འདབས་ཁྲི་འབུམ་སྐར་ཚོམ་གྱིས་བརྒྱན་ཅིང་།
པད་མའི་སྐྱེད་ཚལ་སྣ་བརྒྱ་མེ་ཏོག་གིས་མཛེས་ན།
ཁྱོད་དང་ང་ཡང་འཆམ་མཐུན་ཡིན་པ་བརྗེད་སོང་ངམ།
ཅིའི་ཕྱིར། ང་དགའ་དུས་དགོད་མི་རུང་སྐྱོ་དུས་ངུ་མི་ཆོག
ཅིའི་ཕྱིར། ངའི་ཆགས་སྡང་གི་ཚོར་སྣང་དུར་འཇུག་བྱེད་
དགོས།
ཅིའི་ཕྱིར། ངའི་ཕྱི་ནང་གི་ཉམས་འགྱུར་སྨག་ལ་སྟིམ་དགོས།
ཅིའི་ཕྱིར། ངའི་རང་དབང་གི་འཚོལ་ལམ་ཁ་བས་གནོན་
དགོས།
130

དེང་རབས་བོད་ཀྱི་སྙན་ངག་དཔེ་ཚོགས།
ཅིའི་ཕྱིར། ཅིའི་ཕྱིར། ཅིའི་ཕྱིར།
......
སུ་ཞིག་གི་ཞགས་པས་བདག་གི་བསམ་འདུན་བཀྱིག་ཐུབ།
སུ་ཞིག་གི་རལ་གྲིས་བདག་གི་སྨྲ་བརྗོད་འབྲེག་ཐུབ།
སུ་ཞིག་གི་མེ་མདས་བདག་གི་མི་གཞི་གཏོར་ཐུབ།
དར་ཆ་དང་འབེན་མིག་ངོ་བོ་གཅིག་ཏུ་འཛིན་ན།
ངས་རང་ཉིད་ཀྱི་ཕྱི་ནང་མྱི་ཁའི་འབེན་ལ་བཞག་ཆོག
《སྦྲང་ཆར》1994.1
131

དྲག་ཏུ་ལྡིང་བའི་ཡིག་འབྲུ་འདི་དག
བརྩེ་དུང • ལམ• བུད་མེད།
《ཆར་གདུགས་དམར་པོ》ཞེས་པའི་གར་ཆུང་ལ་བལྟས་རྗེས།
བརྩེ་དུངས
སྨྲ་བརྗོད་ལས་འདས་པའི་ལྐོག་གྱུར་གྱི་བསླུ་བྲིད།
བཟི་ཁ་མངར་བའི་རྒུན་ཆང་བཞིན།
བརྩེ་ཞེན་གྱི་རླབས་ཕྲེང་བརྒྱུད་དེ།
ན་ཆུང་བུ་མོའི་སེམས་ཁོང་ལ་བཞུར་འོང་།
མཚར་སྡུག་གི་ཚེ་སྲོག་གཉིས་ལྷན་དུ་སྦར་ཏེ།
ཞིང་ཁམས་འདིའི་ཡོད་ཚདXའོད་ཀྱིས་འཕྲོག
ལམ-
སྐྱེས་པ་ཚོས་འཇིག་རྟེན་གྱི་ཡང་རྩེ་སྙེག་དུས།
བུད་མེད་ནི་བརྩེ་དུངས་ཀྱིས་སྤྱུགས་པའི་ཡུགས་མོ་སྟེ།
132

དེང་རབས་བོད་ཀྱི་སྙན་ངག་དཔེ་ཚོགས།
གཟུགས་མེད་ཀྱི་གཟེབ་ལ་ཚུད་པའི་འཇོལ་མོའི་ཁྱུ།
རང་དབང་གི་མཁའ་དབྱིངས་ཤོར་བའི་བུད་མེད་ལ།
ཞིང་ཚིགས་བར་གྱི་རྐང་ལམ་ཕྲ་མོ་དང་།
ལྕི་འདམ་ཁྲོད་ཀྱི་འཇིག་རྟེན་དོག་མོ་ལས།
ཅི་ཡང་དབང་མེད།
བུད་མེད
ལང་ཚོ་ཡི་མེ་ཏོག་འཛུམ་ནས་རྙིད།
དུང་སེམས་ཀྱི་ཟླ་བ་འཕེལ་ནས་འགྲིབ།
“ཁྱོད་ནི་བདག་གི་ཡོད་ཚད་ཡིན”
ཉམས་སླ་བའི་སྙིང་གཏམ་དེའི་བཟི་སྟོབས་ཀྱིས།
འཕུར་ཆོག་པའི་སེམས་པ་རྙི་ལ་ཐེབས།
ཡིད་ཀྱི་དམ་བཅས་རང་གི་མི་ཚེ་བསྡམས།
བུད་མེད་ཀྱི་མདུན་ལམ་བརྩེ་གདུང་གི་རླབས་ཀྱིས་ཁུར།
བརྩེ་གདུང་གི་བཞུར་སྒྲ་ཆལ་ཆིལ་དང་ཆལ་ཆིལ།
ལོ་ཟླ་རིང་བོར་རྗེས་དྲན་གྱི་འགྲམ་ངོགས་བརྒྱུད་དེ།
གཏན་ནས་གཏན་དུ། གཏན་ནས་གཏན་དུ་བཞུར།
《གངས་རྒྱན་མེ་ཏོག》2(0()1.2
133

དྲག་ཏུ་ལྡིང་བའི་ཡིག་འབྲུ་འདི་དག
བདག་གི་རྩྭ་ཐང་།
ཉི་འོད་ལྟ་བུའི་བརྩེ་ཞེན་གྱི་ཁུག་ཏུ།
འཛེམ་དོགས་མེད་པར་སྒྲེན་མོར་མངོན་ཏེ།
ལུས་པོ་དང་སེམས་པ་ལྷོད་ཤིག་གེར།
མཉེས་གཤིན་གྱི་རྩྭ་ཐང་དེ་ལ་རེག་ཐེངས་རེར།
ང་རང་ནམ་ཡང་མར་ལོ་ལྟར་ཞུ་འགྲོ།
མགོ་བོ་རྩྭ་ཐང་གི་བྲང་ཁར་གླན་ཏེ།
མིག་ཟུང་ག་ལེར་བཙུམ་ན།
བྲེལ་ཟིང་དང་སྐྱོ་ངལ་གྱི་སྒོ་མོ་ཡུན་གྱིས་སུམ་འགྲོ།
རྩྭ་ཐང་དེའི་པང་ལ་འོ་མ་བཞིན་འཁྱིལ་དུས།
ངས་ཐག་རིང་ཞིག་བསམས་མ་མྱོང་ལ།
ཐག་རིང་ཞིག་སྙེག་ཀྱང་མི་འདོད།
134

དེང་རབས་བོད་ཀྱི་སྙན་ངག་དཔེ་ཚོགས།
ང་ལ་བརྩེ་དུང་ཡོད། ང་ལ་རྩྭ་ཐང་ཡོད།
ངའི་དྲན་ཤེས་ཀྱི་སྤང་ཁུག་རེ་རེ་ན།
ནེམ་ཤ་སྟེར་བའི་ལྗང་མྱུག་རེ་རེ།
ཡུལ་དུས་ཀྱི་དབྱེ་མཚམས་མེད་པར།
བརྩེ་ཞེན་གྱི་རླན་དྲོད་ལ་བསྡོངས་ནས།
མེ་ལྕེ་བཞིན་རྟག་ཏུ་འབར་གྱིན་ཡོད།
ད་ལྟ།
ངའི་མིག་ལ་ལྗང་ལྟེམ་ལྟེམ་འཁྱིལ་བ་འདི།
ཡིད་ཀྱི་རྦ་རླབས་སྒུལ་བ་འདི།
ལུས་པོ་ལ་ནེམ་གཤེར་བསྒོ་བ་འདི།
སེམས་ཀྱི་ཟབ་སར་ལྷུང་བ་འདི།
ཤོར་མྱོང་བའི་རྩྭ་ཐང་ཆེན་པོ་འདི།
སླར་ཡང་ང་ལ་ཐོབ་བྱུང་བ་ཨེ་ཡིན།
ད་ལྟ། ང་རང་ཁྱོད་ལ་འཐིམ་བཞིན་ཡོད།
ཁྱོད་ལ་ཆུ་ཐིགས་ལྟར་འཐིམ་བཞིན་ཡོད།
མེ་ཏོག་རྐང་གཅིག་ལ་གཡོ་རྫུན་མེད་པར།
ཉི་འོད་ཀྱི་ངོགས་སུ་མར་ལོ་བཞིན་ཞུ་སྟེ།
135

དྲག་ཏུ་ལྡིང་བའི་ཡིག་འབྲུ་འདི་དག
རྣམ་ཤེས་དང་ལུས་པོ་ཐམས་ཅད།
ཁ་ཞེང་ཆེ་བའི་ཁྱོད་ལ་འཐིམ་བཞིན་ཡོད།
འདི་རུ་སྤྲིན་དཀར་ཡོད།
འདི་རུ་གླག་རྒོད་ཡོད།
འདི་རུ་ཁྱོད་རང་སྟེ—བདག་གི་རྩྭ་ཐང་ཡོད།
འདི་རུ། སེམས་ཀྱི་ནམ་མཁའ་ལའང་གཡའ་དྭགས་འདུག
《གངས་རྒྱན་མེ་ཏོག》20(05.4
136

དེང་རབས་བོད་ཀྱི་སྙན་ངག་དཔེ་ཚོགས།
ཁ་པར་ནང་གི་སྲོག་ཤིང་།
ཁ་པར་ནང་གི་སྲོག་ཤིང་དེ།
ཁོ་ལག་རྒྱས་པའི་ཚེར་མ་ཆུན་པོ་བཞིན།
ཡུལ་དུས་མི་གཅིག་པའི་ཕ་རོལ་ནས།
ཚུར་རོལ་བོའི་དྲན་སྣང་ལ་ཟུག་འོང་།
ཁ་པར་ནང་གི་སྲོག་ཤིང་དེ།
དད་སེམས་ཀྱི་སྟོབས་ཤུགས་ལ་བསྒྲིལ་ཚེ།
ཕམ་ཁ་དང་ན་གཟེར་དེ་དག་ཅི་ཡང་མིན།
སྐྱོ་སྡུག་དང་ངལ་བ་དག་ཀྱང་ཅི་ཡང་མིན།
ཁ་པར་ནང་གི་སྟོབས་ཤུགས་དེས།
གསོན་པའི་འདུན་པ་དྲག